b"\n_START_ARTICLE_\nEquatorium\n_START_PARAGRAPH_\nUn  Equatorium  (plural,  Equatoria ; en catal\xc3\xa0, Equatori) \xc3\xa9s un instrument astron\xc3\xb2mic utilitzat per trobar les posicions del sol, la lluna i els planetes a l'horitz\xc3\xb3 del lloc sense l'\xc3\xbas expl\xc3\xadcit d'extensos c\xc3\xa0lculs astron\xc3\xb2mics, nom\xc3\xa9s mitjan\xc3\xa7ant un model geom\xc3\xa8tric per a representar la posici\xc3\xb3 d'un objecte celeste.\n_START_SECTION_\nHist\xc3\xb2ria\n_START_PARAGRAPH_\nUna de les primeres refer\xc3\xa8ncies hist\xc3\xb2riques documentades d'un equatoriun amb l'objecte d'establir la posici\xc3\xb3 del sol es deu al treball realitzat en el segle V per Procle, en la seva obra titulada Hypotyposis, en la que proporciona instruccions sobre com construir aquest dispositiu en fusta i bronze._NEWLINE_Malgrat existir mecanismes similars al Equatori a l'astronomia de l'antiga Gr\xc3\xa8cia, la primera descripci\xc3\xb3 detallada d'aquest instrument es realitza en els Llibres del saber d'astronomia, una compilaci\xc3\xb3 espanyola de treballs astron\xc3\xb2mics sota el patrocini d'Alfons X de Castella al segle XIII, que inclou la traducci\xc3\xb3 de dos textos \xc3\xa0rabs del segle XI sobre l'Equatori escrits per Ibn al-Samh i al-Zarq\xc4\x81l\xc4\xab._NEWLINE_El matem\xc3\xa0tic itali\xc3\xa0 Campanus de Novara en el seu Theorica Planetarum (c. 1261-1264) descriu la construcci\xc3\xb3 d'un equatori, sent la primera descripci\xc3\xb3 realitzada a Europa en idioma llat\xc3\xad. Richard de Wallingford (1292-1336) \xc3\xa9s conegut per haver constru\xc3\xaft un equatori molt sofisticat denominat Albi\xc3\xb3 que permetia el c\xc3\xb2mput de les longituds de la lluna, el sol i els planetes. Al contrari que altres Equatoris, l'Albion permetia en els seus c\xc3\xa0lculs la predicci\xc3\xb3 d'eclipsis."